Qvia Sancta  salubris est cogitatio, pro defunctis exorare, vt a peccatis soluantur:  vt ipsi defuncti optimam habeant repositam gratiam, eamque interuenientibus spiritualibus, suffragiis valeant adipisci: Statuētes præcipimus districtius nomina monachorum fratrum nostrorum, in nostro Cluniacensi ordine decedentium, per Priores vel Subpriores, seu vices eorum gerentes, Camerariis Prouinciarum ordinis in scriptis mitti, infra mensem. Quibus Camerariis præcipimus, eorum cōscientias in huiusmodi onerantes, vt quantocius commode poterunt, ipsorum defunctorum nomina Priori Claustrali vel Cātori Cluniacensi in scriptis apud Cluniacum mittant; pro absolutione  spiritualibus suffragiis consuetis fieri in ordine reportandis. Si vero dicti Camerarij infra dictum Capitulum Cluniacense generale, id agere  complere nequirent, saltem in dicto generali Capitulo istud facere non obmittant. Item, præcipimus Abbatibus  Prioribus omnibus, immediate mediateque Ecclesiæ Cluniacēsi subiectis, vt Breuetarium Cluniac. ad eorum loca nomina defunctorum fratrum portantem, benigne recipiant, necessariaque eidem administrēt competenter, atque pecuniam ei dari hactenus solitam, sine difficultate ipsi Breuetario deliberent  persoluant.